CELEX: 32005D0715
Language: fi
Date: 2005-10-10 00:00:00
Title: 2005/715/EY: Komission päätös, tehty 10 päivänä lokakuuta 2005, määrärahojen lopullisesta jaosta jäsenvaltioittain tietyille hehtaarimäärille varainhoitovuonna 2005 neuvoston asetuksen (EY) N:o 1493/1999 mukaisen viiniviljelmien rakenneuudistuksen ja uusiin lajikkeisiin siirtymisen toteuttamiseksi (tiedoksiannettu numerolla K(2005) 3737)

15.10.2005   
            
            
               FI
            
            
               Euroopan unionin virallinen lehti
            
            
               L 271/42
            
         
      KOMISSION PÄÄTÖS,
   
   tehty 10 päivänä lokakuuta 2005,
   määrärahojen lopullisesta jaosta jäsenvaltioittain tietyille hehtaarimäärille varainhoitovuonna 2005 neuvoston asetuksen (EY) N:o 1493/1999 mukaisen viiniviljelmien rakenneuudistuksen ja uusiin lajikkeisiin siirtymisen toteuttamiseksi
   (tiedoksiannettu numerolla K(2005) 3737)
   (Ainoastaan espanjan-, tšekin-, saksan-, kreikan-, englannin-, ranskan-, italian-, unkarin-, portugalin-, slovakin- ja sloveeninkieliset tekstit ovat todistusvoimaiset)
   (2005/715/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon viinin yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1493/1999 (1) ja erityisesti sen 14 artiklan 2 kohdan,
   sekä katsoo seuraavaa:
   
               (1)
            
            
               Viiniviljelmien rakenneuudistusta ja uusiin lajikkeisiin siirtymistä koskevat säännöt vahvistetaan asetuksessa (EY) N:o 1493/1999 ja viinin yhteisestä markkinajärjestelystä annetun neuvoston asetuksen (EY) N:o 1493/1999 soveltamista koskevista yksityiskohtaisista säännöistä erityisesti tuotantokyvyn osalta 31 päivänä toukokuuta 2000 annetussa komission asetuksessa (EY) N:o 1227/2000 (2).
            
         
               (2)
            
            
               Asetuksessa (EY) N:o 1227/2000 säädetyissä rakenneuudistusta ja uusiin lajikkeisiin siirtymistä koskevan järjestelmän rahoitussuunnitelmia ja rahoitukseen osallistumista koskevissa yksityiskohtaisissa säännöissä säädetään, että viittaukset johonkin varainhoitovuoteen ovat viittauksia jäsenvaltioiden tosiasiallisesti 16 päivän lokakuuta ja seuraavan vuoden 15 päivän lokakuuta välisenä aikana suorittamiin maksuihin.
            
         
               (3)
            
            
               Asetuksen (EY) N:o 1493/1999 14 artiklan 1 kohdan mukaan komissio jakaa jäsenvaltiolle vuosittain alustavat määrärahat objektiivisin perustein, joissa otetaan huomioon erityistilanteet ja -tarpeet sekä järjestelmän tavoitteen saavuttamiseksi tarvittavat ponnistelut.
            
         
               (4)
            
            
               Komissio on vahvistanut viinivuotta 2004/2005 koskevat alustavat määrärahat päätöksellä 2004/687/EY (3).
            
         
               (5)
            
            
               Asetuksen (EY) N:o 1227/2000 17 artiklan 1 ja 3 kohdan mukaisesti jäsenvaltioiden toteutuneet ja maksetut menot rajoitetaan päätöksessä 2004/687/EY ilmoitettuun määrärahojen määrään. Varainhoitovuonna 2005 kyseistä rajoitusta ei sovelleta mihinkään jäsenvaltioon.
            
         
               (6)
            
            
               Asetuksen 17 artiklan 4 kohdan mukaisesti sovelletaan seuraamusta, jos jonkin jäsenvaltion tosiasialliset menot hehtaarilta ylittävät päätöksessä 2004/687/EY säädetyt menot. Tänä vuonna seuraamusta sovelletaan Luxemburgiin, ja määrä on 289 euroa.
            
         
               (7)
            
            
               Asetuksen (EY) N:o 1227/2000 16 artiklan 1 kohdan c alakohdan mukaisesti jäsenvaltiot voivat esittää uuden pyynnön kuluvan varainhoitovuoden osalta. Se koskee Saksaa, Espanjaa, Ranskaa, Italiaa, Itävaltaa ja Portugalia.
            
         
               (8)
            
            
               Asetuksen (EY) N:o 1227/2000 17 artiklan 9 kohdan mukaisesti jäsenvaltiot, joille varainhoitovuosi 2005 on rakenneuudistusta ja uusiin lajikkeisiin siirtymistä koskevan järjestelmän ensimmäinen soveltamisvuosi, voivat toimittaa komissiolle pyynnön varainhoitovuoden 2005 menojen lisärahoituksesta, joka on enintään 90 prosenttia niille päätöksen 2004/687/EY mukaisesti myönnetyistä varoista. Kyseistä säännöstä sovelletaan Tšekkiin, Unkariin, Maltaan ja Slovakiaan.
            
         
               (9)
            
            
               Asetuksen (EY) N:o 1227/2000 17 artiklan 3 kohdan mukaisesti pyynnöt, jotka on jätetty mainitun asetuksen 16 artiklan 1 kohdan c alakohdan mukaisesti, hyväksytään alustavat määrärahat käyttäneiden jäsenvaltioiden osalta suhteessa niiden pyyntöihin käyttämällä saatavilla olevia määrärahoja sen jälkeen, kun jäsenvaltioille myönnetystä kokonaismäärästä on vähennetty kaikkien jäsenvaltioiden mainitun asetuksen 16 artiklan 1 kohdan a ja b alakohdan mukaisesti ilmoittamien ja tarvittaessa 17 artiklan 1 ja 3 kohdan mukaisesti oikaistujen ja mainitun asetuksen 17 artiklan 9 kohdan mukaisesti ilmoitettujen ja hyväksyttyjen määrien summa. Kyseistä säännöstä sovelletaan varainhoitovuonna 2005 Saksaan, Espanjaan, Ranskaan, Italiaan, Itävaltaan ja Portugaliin,
            
         ON TEHNYT TÄMÄN PÄÄTÖKSEN:
   1 artikla
   Määrärahojen lopullinen jako asianomaisten jäsenvaltioiden tietyille hehtaarimäärille viinivuonna 2004/2005 asetuksen (EY) N:o 1493/1999 mukaisen viiniviljelmien rakenneuudistuksen ja uusiin lajikkeisiin siirtymisen toteuttamiseksi varainhoitovuonna 2005 ilmoitetaan tämän päätöksen liitteessä.
   2 artikla
   Tämä päätös on osoitettu Tšekin tasavallalle, Saksan liittotasavallalle, Helleenien tasavallalle, Espanjan kuningaskunnalle, Ranskan tasavallalle, Italian tasavallalle, Kyproksen tasavallalle, Luxemburgin suurherttuakunnalle, Unkarin tasavallalle, Maltan tasavallalle, Itävallan tasavallalle, Portugalin tasavallalle, Slovenian tasavallalle ja Slovakian tasavallalle.
   
      Tehty Brysselissä 10 päivänä lokakuuta 2005.
      
         
            Komission puolesta
         
         Mariann FISCHER BOEL
         
         
            Komission jäsen
         
      
   
   
      (1)  EYVL L 179, 14.7.1999, s. 1. Asetus sellaisena kuin se on viimeksi muutettuna vuoden 2003 liittymisasiakirjalla.
   
      (2)  EYVL L 143, 16.6.2000, s. 1. Asetus sellaisena kuin se on viimeksi muutettuna asetuksella (EY) N:o 1216/2005 (EUVL L 199, 29.7.2005, s. 32).
   
      (3)  EUVL L 313, 12.10.2004, s. 23.
   
      LIITE
      Lopulliset määrärahat viinivuonna 2004/2005 (varainhoitovuosi 2005)
      
                  Jäsenvaltio
               
               
                  Pinta-ala
                  (ha)
               
               
                  Määrärahat
                  (EUR)
               
            
                  Tšekki
               
               
                  84
               
               
                  772 352
               
            
                  Saksa
               
               
                  1 975
               
               
                  12 695 680
               
            
                  Kreikka
               
               
                  988
               
               
                  7 047 724
               
            
                  Espanja
               
               
                  19 888
               
               
                  149 316 032
               
            
                  Ranska
               
               
                  13 691
               
               
                  108 227 509
               
            
                  Italia
               
               
                  14 633
               
               
                  103 757 903
               
            
                  Kypros
               
               
                  193
               
               
                  2 340 941
               
            
                  Luxemburg
               
               
                  10
               
               
                  83 200
               
            
                  Unkari
               
               
                  1 132
               
               
                  9 054 545
               
            
                  Malta
               
               
                  15
               
               
                  154 474
               
            
                  Austria
               
               
                  1 275
               
               
                  7 248 066
               
            
                  Portugali
               
               
                  7 153
               
               
                  45 588 331
               
            
                  Slovenia
               
               
                  172
               
               
                  2 913 565
               
            
                  Slovakia
               
               
                  221
               
               
                  799 448
               
            
                  Yhteensä
               
               
                  61 429
               
               
                  449 999 711